RESOLUCIÓN DESIGNACIÓN DE VOCAIS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 23/09/2019)

Por Resolución desta Alcaldía de data 18 de xuño de 2019 levouse a cabo a estruturación das áreas executivas e/ou materiais dirixidas polos señores e señoras concelleiros e concelleiras do Goberno municipal do Concello de Vigo, e a conseguinte atribución xenérica de competencias. En virtude desta Resolución creouse, entre outras, a Área de Deportes e se lle atribuíu ao seu titular a dirección/xestión, organización/planificación e coordinación da actuación na área coa finalidade de conseguir os obxectivos previstos. Examinado o Convenio entre o Ministerio de Facenda, o Consello Superior de Deportes, a Deputación de Pontevedra, o Concello de Pontevedra, o Concello de Vigo e a Real Federación Española de Balonmano, que na súa cláusula cuarta establece a creación da Comisión Interadministrativa do acontecemento de excepcional interese público “CAMPEONATO MUNDIAL JUNIOR BALONMANO MASCULINO 2019” (BOE nº 164, 10 de xullo de 2019), cabe dispoñer o nomeamento de D/Dª José Manuel Fernández Pérez, concelleiro da Área de Deportes, como vocal titular representante do Concello de Vigo na dita Comisión e así mesmo o nomeamento de D. Gorka Gómez Díaz, concelleiro da Área de Educación e Xuventude, como vocal suplente na representación do Concello de Vigo. De conformidade co sinalado no artigo 43.5. a) do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das entidades locais e, no exercicio da potestade de dirección do Goberno e das organizativas e estruturais que, en relación coa Administración Municipal ostenta esta Alcaldía ex artigo 124 da Lei 7/1985, de 2 de abril, Reguladora das Bases do Réxime Local, Primeiro.- Designar a D. José Manuel Fernández Pérez, concelleiro delegado da Área de Deportes (Resolución Alcaldía 18/06/2019) como vocal titular e a D. Gorka Gómez Díaz, concelleiro delegado da Área de Educación e Xuventude (Resolución Alcaldía 18/06/2019), como vocal suplente na representación do Concello de Vigo nla Comisión Interadministrativa do acontecemento de excepcional interese público “CAMPEONATO MUNDIAL JUNIOR BALONMANO MASCULINO 2019”, establecida mediante a cláusula cuarta do Convenio asinado entre o Ministerio de Facenda, o Consello Superior de Deportes, a Deputación de Pontevedra, o Concello de Pontevedra, o Concello de Vigo e a Real Federación Española de Balonmán (BOE nº 164, 10 de xullo de 2019). Segundo.- Comunicar a presente Resolución aos concelleiros designados como vocal titular e vocal suplente e ás demais persoas, institucións e organizacións implicadas. Terceiro.- Esta Resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986 e na Sede Electrónica municipal segundo o disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Cuarto.- Dar conta ao Pleno da Corporación para os efectos de que quede informado, de conformidade co establecido no art.44.4 do RD 2568/1986, en relación co 38. d) do mesmo corpo legal. Data e sinatura dixital. Alcalde-Presidente, Abel Caballero Álvarez. Dou fe, secretaria do Goberno Local, Lorenzo Juan Joian Alvera.